Guyyuma kana keessumaa kabajaa fi dubbattoota sagantaa kana aka turan J/Urjii Dhaabaa fi J/Billoo Garbii miseensota WBO duraanii hasawa hamilchiisaa fi gootummaan guutame wal-duraa-duubaan kan taasisan yoo tahu, ibsa bal’oo J/Urjiin kennan keeysatti qabsoon Oromoo mirga abbaa biyyummaa gonfachuuf geggeeysaa jirui fi haarsaaqaalii itti kafalaa turee amma itti jiru jijjiirama irra-dibaa ykn empaayera suphuu osoo hin taane sirna empaayeraa waggota dhibba oliif Oromoo irratti diriiree Oromoo fi Oromiyaa dhabamsiisaa jiru hundeedhaan buqqisuu fi mirga hiree murteeffannaa Oromoo kabachiisuuf akka tahe ibsanii, mirga kana diinni nu qabatee nu ajjeessaa, saamaa, hidhaa fi qe’ee fi lafa keenya irraa nu buqqisee kaan kadhataa taasisee kaan ammo biyya irraa har’iee lafaa fi qabeenya keenya dhuunfatee jiru akkasumaan mirga abbaa biyyuummaa keenya tola nuuf kennuuf qophawaa waan hin taaneef Oromoon irree fi gaachana isaa Waraana Bilisummaa Oromoo jabeessuu fi humneessuudhan guyyaa injifannoo akka as gabaabsu dhaamanii jiru.
